 Jawaab: Socdaalkii uu Madaxweynaha Jamhuuriyadda Somaliland ku tagay Gobollada Togdheer, Saaxil iyo Saraar wuxuu ahaa socdaal uu Madaxweynuhu ugu kuur-galayey xaaladaha nololeed ee dhabta ah ee ka jira degaannada ay isaga iyo weftigiisu booqashada ku marayeen iyo sida ay u socdaan hawlaha dawliga ah ee shacbiga wax loogu qabanayo, ha noqoto xagga horumarka bulshadda, nabadgelyada iyo wada-noolaanshaha iyo baahiyaha muhiimka ah ee ka jira ee u baahan in xukuumaddu wax ka qabato. 